રેલવે સૂત્રોનાં જણાવ્યા મુજબ હાલમાં કાલુપુર રેલવે સ્ટેશન પર ૮૦ જેટલાં સીસીટીવી કેમેરા છે. મણિનગર અને સાબરમતી રેલવે સ્ટેશન પર માત્ર બહારના ભાગે સીસીટીવી કેમેરા લગાવાયા છે. અંદર કોઇ પણ કેમેરા લગાવાયા નથી. મહત્વની વાત એ છે કે કાલુપુર રેલવે સ્ટેશન પર દરરોજ લાખો પ્રવાસીઓ અવરજવર કરે છે ત્યારે કોઇ પણ પ્રવેશ ગેટ પર મેટલ ડિટેકટર મૂકવામાં આવ્યું નથી. લાખો પ્રવાસીઓની સુરક્ષા મામલે હવે રેલવે પોલીસ અને આરપીએફ સફાળી જાગી છે. હાઇ સિક્યોરિટીને ધ્યાનમાં રાખી હવે કાલુપુર રેલવે સ્ટેશન પર ૧૪ નવા મેટલ ડિટેકટર, ર બેગ સ્કેનર, પ૦ નવા સીસીટીવી કેમેરા વગેરે મૂકવામાં આવશે.